stanford-oval/wikipedia huggingface dataset:
Karim Benzema
Seurajoukkueura > Real Madrid > Kolminkertainen perättäinen Mestarien liigan mestaruus (2015–2018)

Benzema teki Mestarien liigan 2015–2016 lohko-ottelussa Malmöä vastaan hattutempun. Real Madrid voitti lopulta turnauksen Atlético Madridia vastaan, ja Benzema teki pelaamissaan yhdeksässä ottelussa neljä maalia. Real Madrid sijoittui sarjakaudella jälleen toiseksi Barcelonan jälkeen, ja Benzema viimeisteli turnauksessa 24 sekä syötti kahdeksan maalia.
Real Madrid voitti kaudella 2016–2017 toisen kerran peräkkäin Mestarien liigan, ja Benzema iski pelaamissaan 13 ottelussa viisi maalia. Joukkue voitti myös sarjakauden, ja Benzema teki turnauksessa 11 sekä syötti viisi maalia. Voitokkaissa seurajoukkueiden MM-kilpailuissa Benzema teki kaksi maalia; toisen semifinaalissa Américaa ja toisen finaalissa Kashima Antlersia vastaan.
Benzema sopi syyskuussa 2017 Real Madridin kanssa nelivuotisen jatkosopimuksen. Joukkue voitti kaudella 2017–2018 lopulta kolmannen kerran peräkkäin Mestarien liigan. Benzema pelasi turnauksessa yhdeksän ottelua ja teki niissä viisi maalia, joista yhden finaalissa Liverpoolia vastaan. Real Madrid voitti myös Espanjan supercupin Barcelonaa vastaan, ja Benzema sai nimiinsä yhden maalin. Joukkue voitti myös seurajoukkueiden MM-kilpailut toista kertaa peräkkäin. Real Madrid tuli sarjakauden kolmanneksi, ja Benzema teki viisi maalia 32 ottelussa.
Seurajoukkueura > Real Madrid > Kolmas sarjamestaruus (2018–2021)

Cristiano Ronaldo lähti heinäkuussa 2018 Real Madridista, ja Benzeman tilastot nousivat selvästi tämän jälkeen. Hän oli sarjakauden 2018–2019 toiseksi paras maalintekijä 21 maalillaan. Real Madrid voitti jälleen seurajoukkueiden MM-kilpailut. Mestarien liigassa ja Copa del Reyssä Benzema teki molemmissa neljä maalia.
Real Madrid voitti sarjakauden 2019–2020, ja Benzema oli toista kertaa peräkkäin sen toiseksi paras maalintekijä jälleen 21 maalillaan. Joukkue voitti myös Espanjan supercupin. Mestarien liigassa joukkue putosi neljännesvälierissä Manchester Cityä vastaan, ja Benzema iski kahdeksassa ottelussa viisi maalia.
Benzema oli sarjakauden 2020–2021 toiseksi paras maalintekijä viimeisteltyään pelaamissaan 34 ottelussa 23 maalia. Benzema teki Mestarien liigassa kuusi maalia ja Espanjan supercupissa yhden maalin.
Seurajoukkueura > Real Madrid > Nousu varakapteeniksi, viimeinen jatkosopimus ja maalipörssit (2021–2022)

Real Madridin valmentaja Carlo Ancelotti nimitti kaudelle 2021–2022 Benzeman varakapteeniksi, kun Sergio Ramos lähti joukkueesta ja Marcelosta tuli seuran pääkapteeni. Benzema solmi elokuussa Real Madridin kanssa jatkosopimuksen, jonka oli tarkoitus pitää hänet joukkueessa kesälle 2023 asti. Lisäksi hänelle annettiin miljardin euron ulosostohinta. Benzema nousi elokuussa UEFA Super Cupin ottelussa Eintracht Frankfurtia vastaan Real Madridin kaikkien aikojen toiseksi parhaimmaksi maalintekijäksi 324 maalillaan. Hän teki sarjakauden 2021–2022 ensimmäisen hattutemppunsa syyskuussa Celta Vigoa vastaan. Hän viimeisteli muutaman päivän kuluttua ottelussa Mallorcaa vastaan uransa 200. Espanjan sarjamaalin. Hän saavutti virstanpylvään neljäntenä Real Madridin pelaajana Ronaldon, Raúlin ja Alfredo Di Stéfanon jälkeen. Benzema iski lokakuussa Šah’tar Donetskia vastaan Real Madridin tuhannen maalin Mestarien liigassa ensimmäisenä joukkueena kilpailun historiassa.
Benzemasta tuli vanhin Mestarien liigassa hattutempun tehnyt pelaaja maaliskuisessa 3–2-voitossa PSG:tä vastaan. Real Madrid voitti lopulta sarjakauden ylivoimaisesti, ja Benzema oli voitti selvästi maalipörssin 27 maalillaan. Joukkue voitti myös Mestarien liigan, ja Benzema oli 15 maalillaan myös sen paras maalintekijä.
Seurajoukkueura > Real Madrid > Kultainen pallo ja viimeinen kausi Real Madridissa (2022–2023)

Real Madrid aloitti kauden 2022–2023 voittaen UEFA Super Cupin Eintracht Frankfurtia vastaan, ja Benzema teki ottelun toisen maalin. Hänet valittiin elokuussa Uefan vuoden miespelaajaksi. Sitä seurasi lokakuussa voitettu, maailman parhaalle pelaajalle myönnettävä Kultainen pallo. Benzemasta tuli 34-vuotiaana palkinnon vanhin voittaja modernin jalkapallon historiassa. Hänestä tuli myös Zinédine Zidanen vuoden 1998 voiton jälkeen ensimmäinen palkinnon vastaanottanut ranskalaispelaaja.
Real Madrid jäi vuoden 2023 alussa Espanjan supercupin toiseksi Barcelonan jälkeen. Benzema teki sekä finaalissa että semifinaalissa molemmissa yhden maalin. Joukkue voitti sitä vastoin seurajoukkueiden MM-kilpailut Al-Hilalia vastaan. Benzema teki ottelussa yhden maalin ja syötti toisen. Real Madrid jäi sarjakaudella toiseksi Barelonan jälkeen. Benzema oli turnauksen toiseksi paras maalintekijä viimeisteltyään 19 maalia 24 ottelussa. Real Madrid putosi Mestarien liigan semifinaalissa Manchester Cityä vastaan. Benzema iski neljä maalia pelaamissaan kymmenessä ottelussa.
Seurajoukkueura > Al-Ittihad

Benzema teki kesäkuussa 2023 kolmen vuoden sopimuksen saudiarabialaisen Al-Ittihadin kanssa. Hänen vuosipalkakseen ilmoitettiin sata miljoonaa euroa, minkä lisäksi siihen liitettiin suuria bonuksia liittyen Saudi-Arabian MM-kilpailujen 2030 -isännyyshakemuksen mainostamiseen. Benzema pelasi 14. elokuuta ensimmäisen otetlunsa Saudi-Arabian pääsarjassa Al Raedia vastaan. Ensimmäisen maalinsa joukkueessa hän taas teki kymmenen päivän kuluttua sarjaottelussa Al-Riyadhia vastaan.
Benzema pelasi ensimmäisellä sarjakaudellaan 21 ottelua, joissa hän viimeisteli yhdeksän maalia ja syötti seitsemän. Hän loukkaantui huhtikuussa ja oli pois pelikentiltä seitsemän ottelun verran.
Maajoukkueura

Benzema edusti ennen ammattilaisten maajoukkuetta Ranskan alle 17-, alle 18-, alle 19- ja alle 21-vuotiaiden maajoukkueita. Hän voitti ensiksi mainitun kanssa alle 17-vuotiaiden EM-kultaa 2004. Nuorisojoukkueissa hän pelasi yhteensä 35 ottelua ja teki 20 maalia.
Benzemaa pyydettiin Algerian maajoukkueeseen, mutta hän halusi edustaa mieluummin Ranskaa. Benzema debytoi A-maajoukkueessa 2. maaliskuuta 2007 Itävaltaa vastaan ja onnistui heti maalinteossa. Hän pelasi vuoden 2008 EM-kilpailuissa kaksi ottelua ja vuoden 2012 EM-kilpailuissa neljä ottelua. Lisäksi hän pelasi MM-kilpailuissa 2014 viisi ottelua, ja hän teki turnauksen alkulohkossa kaksi maalia Hondurasia ja yhden Sveitsiä vastaan.
Benzema hyllytettiin Ranskan EM-kotikisoista 2016 hänen sotkeuduttuaan seksivideoskandaaliin, jossa joutui pidätetyksikin. Hän palasi maajoukkueeseen kesäkuussa 2021. Samana vuonna pidetyissä EM-kilpailuissa hän pelasi neljä ottelua ja teki kaksi maalia Portugalia sekä Sveitsiäkin vastaan. Hänet tuomittiin lopulta marraskuussa seksivideoskandaalista vuoden ehdolliseen vankeuteen ja sakkoihin.
Benzema sai reisivamman juuri ennen MM-kilpailujen 2022 alkua, mutta valmentaja Didier Deschamps nimesi hänet joukkueeseen siitä huolimatta. Hän ei kuitenkaan pelannut turnauksessa. Benzema ei voinut kuitenkaan pelata reisivamman takia otteluakaan ja lopetti maajoukkueuransa joulukuussa. Hän pelasi Ranskan A-maajoukkueessa yhteensä 97 ottelua ja teki niissä 37 maalia. Maalilukema on Ranskan maajoukkueen historian kuudenneksi paras.
Yksityiselämä

Benzema avioitui Cora Gauthierin kanssa joulukuussa 2016. He saivat ensimmäisen lapsensa toukokuussa 2017. Benzemalla on myös tytär hänen aikaisemmasta suhteestaan.
Etniseltä taustaltaan Benzema on kabyyliberberi. Hänen perheensä on lähtöisin Bejaian maakunnasta Algerian rannikolta.
Saavutukset > Joukkuesaavutukset > Seurajoukkue

Lyon
Ranskan pääsarjamestaruus (4): 2004–2005, 2005–2006, 2006–2007, 2007–2008
Ranskan cup (1): 2007–2008
Ranskan supercup (2): 2006, 2007
Real Madrid
Espanjan pääsarjamestaruus (4): 2011–2012, 2016–2017, 2019–2020, 2021–2022
Mestarien liiga (5): 2013–2014, 2015–2016, 2016–2017, 2017–2018, 2021–2022
Espanjan supercup (4): 2012, 2017, 2020, 2022
Copa del Rey (3): 2010–2011, 2013–2014, 2022–2023
Seurajoukkueiden MM-kilpailut (5): 2014, 2016, 2017, 2018, 2022
UEFA Super Cup (4): 2014, 2016, 2017, 2022
Saavutukset > Joukkuesaavutukset > Maajoukkue

Ranskan alle 17-vuotiaiden maajoukkue
Alle 17-vuotiaiden EM-kilpailut (1): 2004
Ranskan A-maajoukkue
Kansojen liiga (1): 2020–2021
MM-kilpailujen 2022 toinen sija
Saavutukset > Henkilökohtaiset

Kultainen pallo (1): 2022
Uefan vuoden miespelaaja (1): 2021–2022
Onze d’Or (2): 2020–2021, 2021–2022
Ranskan vuoden jalkapalloilija (4): 2011, 2012, 2014, 2021
Fifa/FIFPro World XI (1): 2022
Pichichi-palkinto (1): 2021–2022
HK Almaty

| HK Almaty |
| --- | --- |

Perustettu:  1999
Kaupunki:   Almaty, Kazakstan
Kotiareena:  Sports & Culture Palace Baluan Sholak
– kapasiteetti:  5 000
Sarjataso:  Kazakstanin mestaruussarja
Värit:           
Päävalmentaja:   Andrei Spiridonov
Infobox OKVirheellinen NIMI-arvo: 
HK Enbek Almaty (ven. Хоккейный клуб «Енбек» "г. Алматы") on kazakstanilainen jääkiekkoseura, joka on kotoisin Almatysta. Seura pelaa Kazakstanin mestaruussarjassa.
Joukkue kaudella 2024–2025

| Maalivahdit> # | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka |
| --- | --- | --- | --- | --- | --- |

| 39 |  | Filipp Kolesnikov | L | 2024 |  |
| 90 |  | Salim Bazarbekov | L | 2024 |  |
| Puolustajat> # | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka |
| --- | --- | --- | --- | --- | --- |

| 7 |  | Sergei Mašinets | L | 2025 | Astana, Kazakstanin SNT, Neuvostoliitto |
| 8 |  | Mihail Tarasov | L | 2025 |  |
| 18 |  | Nikita Žuldikov | L | 2025 | Tšeljabinsk, Venäjä |
| 24 |  | Stanislav Tunhuzin | L | 2025 | Perm, Venäjän SFNT, Neuvostoliitto |
| 77 |  | David Muratov | L | 2024 |  |
|   |  | Jegor Bastanogov | L | 2024 |  |
|   |  | Ossian Eklund | R | 2025 | Trångsund, Ruotsi |
|   |  | Pavel Neumjvaikin | L | 2025 |  |
| Hyökkääjät> # | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Paikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 9 |  | Aidos Žorabek | L | H | 2024 |  |
| 11 |  | Stepan Štefan | L | VLH / KH | 2025 |  |
| 17 |  | Mussa Guseinov | L | H | 2025 | Sätbajev, Kazakstan |
| 22 |  | Ilja Potirko | L | H | 2024 |  |
| 37 |  | Stanislav Rangajev | R | LH | Laina | Toljatti, Venäjä |
| 40 |  | Maksim Petrasiuk |  | H | 2025 |  |
| 47 |  | Kyle Heffernan | R | OLH | 2025 | Kitchener, Ontario, Kanada |
| 52 |  | Damir Aidukov | R | H | 2025 |  |
| 79 |  | Juri Andrusenko | L | H | 2025 |  |
|   |  | Adil Amanžolov | R | H | 2024 |  |
|   |  | Jegor Anisimov | L | H | 2025 | Novokuznetsk, Venäjä |
|   |  | Dias Atahanov | L | H | 2025 |  |
|   |  | Kirill Bajev | L | H | 2025 | Nižnevartovsk, Venäjä |
|   |  | Denis Gafarov | L | H | 2025 | Megion, Venäjä |
|   |  | Jan Homenko | L | OLH | 2025 | Novosibirsk, Venäjä |
|   |  | Vitali Karamnov | R | KH / OLH | 2025 | Moskova, Venäjän SFNT, Neuvostoliitto |
|   |  | Jegor Razumniak | R | H | 2025 | Magnitogorsk, Venäjä |
|   |  | Daniil Tšuparnov | R | H | 2025 | Pietari, Venäjä |
|   |  | Vladislav Tunik | R | H | 2025 | Kraskovo, Venäjän SFNT, Neuvostoliitto |
Lähde: EliteProspects
Joukkueenjohto

Päävalmentaja: Andrei Spiridonov
Apuvalmentaja: Ruslan Mambetalijev
Maalivahtivalmentaja: Ivan Pološkov
Lähde: EliteProspects
On hanget korkeat, nietokset

”On hanget korkeat, nietokset” on suomalainen joululaulu. Vilkku Joukahaisen kirjoittama runo julkaistiin ensimmäisen kerran Joulupukki-lehdessä 1901. Jean Sibelius sävelsi runon pohjalta joululaulun. Laululla oli erikoisasema Sibeliuksen kotona Ainolassa: perheen joulunvietto alkoi säveltäjän soittaessa kappaleen flyygelillä.
Vilkku Joukahainen kirjoitti runon opiskellessaan Sortavalan seminaarissa. Sitä ei ole julkaistu missään hänen runokokoelmassaan, eikä tiedetä, miten se päätyi Jean Sibeliuksen käsiin.
Jean Sibeliuksen sävellysluettelossa opusnumerolla 1 on viisi joululaulua, joista On hanget korkeat nietokset on numerolla 5. Muut laulut ovat Joulupukki kolkuttaa (nro 1), Jo on joulu täällä (nro 2), Jo joutuu ilta (nro 3) ja En etsi valtaa loistoa (nro 4). Laulut on sävelletty vuosien 1895 ja 1913 välisenä aikana.
Aiheesta muualla

Lisää luettavaa aiheesta On hanget korkeat, nietokset on Wikiaineistossa
Kappaleen levytykset 1900-luvulla Suomen Äänitearkiston tietokannasta (Arkistoitu – Internet Archive)
On hanget korkeat, nietokset Ylen Elävässä arkistossa
Jorma Kallio (kaupunginjohtaja)

Jorma Juhani Kallio (19. huhtikuuta 1942 Akaa – 18. tammikuuta 2024 Helsinki) oli pitkäaikainen Naantalin kaupunginjohtaja vuosina 1976–2000. Hän on puoluetaustaltaan kokoomuslainen. Kallion virkakaudella Naantaliin tuli Muumimaailma ja Naantalin kylpylä, osittain hänen ansiostaan. Kallio painotti urallaan taloudenhoidon tärkeyttä.
Kallion vanhemmat olivat kaupunginsihteeri Johannes Kallio ja Sylvi Karri. Hän valmistui oikeustieteen kandidaatiksi Helsingin yliopistosta vuonna 1967 ja sai varatuomarin arvon vuonna 1973. Kallio toimi Vammalan kaupunginsihteerinä vuosina 1968–1971, ja ennen Naantaliin tuloa Kallio oli Oulaisten kauppalanjohtaja vuosina 1971–1976. Kallio omisti myös ravintola Naantalin Seurahuoneen 2000-luvun alussa.
Tammiarkkuhauta

Egtvedin tyttö. Arkku sisältöineen Tanskan kansallismuseossa
Tammiarkkuhauta (tansk. egekiste grav, ruots. ekkistegrav, saks. Baumsarg, engl. oak-coffin grave) on lähinnä arkeologinen termi pääasiassa varhaisen Skandinavian pronssikauden (Monteliuksen periodit I–III) ruumishautatyypistä, missä vainaja sijoitettiin haudattaessa polttamattomana tammen puunrungosta koverrettuun arkkuun. Tämä haudattiin hautakumpuun, joka kasattiin tammiarkun ympärille ruohoturpeista usean metrin paksuiseksi ja kauaksikin näkyväksi kummuksi. Näitä säilyneitä hautauksia on löydetty eniten Etelä-Jyllannista, vaikka tammiarkkuhautauksia on tehty muuallekin skandinavisen pronssikauden hautakumpuihin.
Tammiarkkuhautauksen merkitys arkeologiassa liittyy vainajan ja sen mukaan laitettujen orgaanisten materiaalien parempaan säilymiseen nykypäiviin asti. Jo muutaman hyvin säilyneen hautauksen tarkka tutkiminen on lisännyt tietämystä Skandinavian pronssikauden olosuhteista merkittävästi enemmän kuin kaikkien hyvin maatuneiden hautojen tutkimukset tähän asti.
Historiaa

Vanhin kirjoitettu lähde kumpuhautojen ryöstelystä on keskiaikaiselta historioitsijalta Saxo Grammaticukselta 1100-luvulta jaa., joka teoksessaan Gesta Danorum (suom. Tanskalaisten teot) kertoi hautakummun ryöstäjistä. He kaivoivat Balderin (Odinin pojan) hautakumpua yöllä (1100-luvulla) toiveenaan löytää sen suuren aarteen, mistä olivat kuulleet puhuttavan kansantarinoissa. Kaivuutyö kuitenkin keskeytyi kauhunhuutoihin, kun hautakummun päältä virtasi koskenaan vettä heidän päällensä ja kun tämä tulvien peitti kaiken allensa. Tarinan miehet poistuivat nopeasti paikalta ja heidän tarinansa tuli näin kuuluisaksi.
Vuonna 1823 sai Kuninkaallinen komissio (engl.  Royal Commission of Antiquities) Kööpenhaminassa tiedon oudosta hautakummusta, jonka sisällä sijaitsi vettä täynnä oleva kivilatomus ja sen alla hyvin säilynyt tammiarkku. Tienrakentajat olivat olleet kaivamassa kumpua saadakseen tienpohjaa varten lisämaata. Seuraavien vuosikymmenien aikana paljastui muitakin tammiarkkuhautauksia, jossa samat ilmiöt toistuivat eri tavoilla. Tutkijat olivat useissa tapauksissa valveutuneita ja tunnistivat löytöjen arvon. Konservointi ja kaivauksien tarkka raportointi on säilyttänyt runsaasti tietoa ja löydettyjä esineitä tieteen tutkittavaksi.
Tammiarkkuhautauksen suorittaminen

Tutkimuksissa on havaittu, että hautauksessa toistettiin seuraavanlaista rutiinia tai rituaalia. Vainajan pituudesta riippumatta arkkua varten valittiin yleensä noin 2–3 metriä pitkä tammen puunrunko. Rungon piti olla leveämpi kuin vainaja ja ne olivatkin yleensä yli 60 senttimetriä leveitä. Runkoon voitiin jättää puun kuori tai se kuorittiin pois. Sitten puun runko halkaistiin karkeasti kahteen puolikkaaseen, joista sopivampi valittiin arkuksi ja toinen puolisko valittiin arkun kanneksi. Pohjaosaan koverrettiin kirveellä kaukalo, johon vainaja sopi makaamaan selälleen. Alapuoliskoon saatettiin myös kiinnittää tapit kantokahvoiksi. Rungon päihin koverrettiin usein reiät tai halkeamat, josta ruumiinnesteet ja muu kosteus pääsi valumaan ulos arkusta.
Vainaja sijoitettiin kaukalossa sen pää puun tyvenpuoleiseen päähän, joka oli levein ja tilavin. Vainajan alle levitettiin esimerkiksi lehmännahka ja hänet peitettiin usein kankaalla tai manttelilla. Löydetyt vainajat on puettu siististi, hiukset on voitu laittaa, vainajalle on laitettu monia koruja ja hänelle on annettu mukaan kampa, partaveitsi, hiusverkko, aseita tai työkaluja, usein sukupuolesta riippuen. Vainajalle tarkoitetuissa astioissa oli ollut juomaa tai ruokaa aina silloin, kun sitä on ollut tilaisuus tutkia.
Arkku asemoitiin hautauksessa usein itä-länsi-suuntaiseksi ja vainaja asetettiin pää länteen päin, jotta katse ilmeisesti osuisi itään päin. Kuitenkin myös muita suuntauksia esiintyy melko yleisesti. Arkkua tuettiin sen alapuolelta kivillä. Kiviä saattoi olla vain muutama kappale, mutta usein kiviä kerättiin arkun pituuden verran puunrungon kaarevien sivujen alle tueksi, ettei arkku keikahda. Väki tuskin halusi sekoittaa arkun sisällä olevat tavarat tai jättää vainaja arkussa vinoon asentoon. Eräissä tapauksissa arkku on aseteltu laajan ja korkeaksi rakennetun kivilatomuksen päälle. Lopuksi arkku peitettiin maa-aineksella, joka on yleensä ollut laidunmaasta lapiolla irrotettuja ruoho- tai turvelevyjä. Näitä on pinottu kerroksiksi arkun ympärille niin paljon, että niistä on muodostunut pieni kymmenisen kuutiometrien hautakumpu. Monissa tammiarkkuhautauksissa on löytynyt kivikehä, joka ympäröi ensimmäistä hautakumpua muutaman metrin säteellä. Tämä liittynee riitteihin ja hautauksen tabun käsitteisiin. Myöhemmin kumpua on laajennettu lisää ja erityisesti sille on haluttu rakentaa lisää korkeutta. Tämän primäärihautauksen jälkeen on samaan kumpuun haudattu lisää vainajia. Aikaväli ensimmäisen ja muiden hautauksien välillä on saattanut olla yksittäisiä, kymmeniä tai satojakin vuosia.
Tammiarkkuhautojen tarkkoja ajoituksia

Monet arkut on valmistettu ehjästä puunrungosta, jolloin niiden vuosirenkaat voidaan tutkia. Joskus onnistutaan ajoittamaan puun kaatamisvuosi vertaamalla kyseisen puun vuosirenkaita talteen kerättyjen muinaisten puiden vuosirenkaisiin. Mikäli puunrungossa on jäljellä puunkuorta, saadaan tehtyä tarkka ajoitus  tukin kaatamisvuodesta. Jos puun pintapuusta on tallella vuosirenkaita, sisältyy ajoitukseen 10–15 vuoden epävarmuus, ja muuten sisältyy kaatamisvuoden ajoitukseen 20–30 vuoden epävarmuus. Vuosirengasajoitus on antanut joillekin tammiarkkuhautauksille seuraavia ajoituksia:
| # | Nimi | Hautakumpu | Paikkakunta | Valtio | Ajoitus (eaa> ) | Virhe (vuosia) | Per>  | Läh>  |
| --- | --- | --- | --- | --- | --- | --- | --- | --- |
| 1. | Borum Eshøjn vanha mies (A) | Borum Eshøj | Borum, Aarhus | Tanska | 1348 | ± 20–30 | II |  |
| 2. | Borum Eshøjn nuori mies (B) | Borum Eshøj | Borum, Aarhus | Tanska | 1340 | ± 14 | II |  |
| 3. | Borum Eshøjn nainen (C) | Borum Eshøj | Borum, Aarhus | Tanska | - | - | II |  |
| 4. | Egtvedin tyttö | Storhøj | Egtved, Vejle | Tanska | 1370 | ± 0,5 | II |  |
| 5. | Skrydstrupin tyttö | nimetön | Vojens, Skrydstrup | Tanska | 1300–1200 |  ? | III |  |
| 6. | nimetön | Mølhøj | Uge | Tanska | 1396 | ± 20–30 | II |  |
| 7. | Guldhøjn mies (A) | Guldhøj | Vamdrup, Andst | Tanska | 1389 | ± 0,5 | II |  |
| 8. | Guldhøjn lapsi (B) | Guldhøj | Vamdrup, Andst | Tanska |  |  |  |  |
| 9. | Guldhøjn aikuinen (C) | Guldhøj | Vamdrup, Andst | Tanska | 1389 | ± 0,5 | II |  |
| 10. | nimetön | Lille Dragshøj | Højrup, Hviding | Tanska | 1373 | ± 3 | II |  |
| 11. | Barde Storehøj | Storehøj | Vorgod, Bølling | Tanska | 1373 | ± 0,5 | II |  |
| 12. | Trindhøjn mies (A) | Trindhøj | Vamdrup, Andst | Tanska | 1351 | ± 14 | II |  |
| 13. | Trindhøjn mies (B) | Trindhøj | Vamdrup, Andst | Tanska | 1324 | ± 16 | II |  |
| 14. | Trindhøjn lapsi (C) | Trindhøj | Vamdrup, Andst | Tanska | 1330 | ± 10–15 | II |  |
| 15. | Kongehøjen mies (A) | Store Kongehøj | Vamdrup, Andst | Tanska | - | - | II |  |
| 16. | Kongehøjen lapsi (B) | Store Kongehøj | Vamdrup, Andst | Tanska | - | - | II |  |
| 17. | Hauta (C) | Store Kongehøj | Vamdrup, Andst | Tanska | - | - | II |  |
| 18. | Hauta (D) | Store Kongehøj | Vamdrup, Andst | Tanska | - | - | II |  |
| 19. | Ølbyn nainen | Ølbyn Nordhøj | Ølby, Køge | Tanska | 1400 | ± 100 | II |  |
| 20. | Muldhøjn mies | Muldhøj | Muldbjerg, Hover, Hind | Tanska | 1365 | ± 0,5 | II |  |
| 21. | nimetön | Kong Arrildshøj | Harrislee Kirchspiel, Kreis Schleswig-Flenburg | Saksa | 1345 | ± 16 | II |  |
| 22. | Jels | nimetön | Jels, Gram | Tanska | 1348 | ± 0,5 | II |  |
| 23. | nimetön | Valleberga | Valleberga, Skåne | Ruotsi | 1240 | ± 55 | II |  |
| 24. | nimetön | Nøragerhøj | Emmerlev, Højer | Tanska | 1287 | ± 15 | III |  |
| 25. | nimetön | Nybøl | Hjordkær, Rise | Tanska | 1262 | ± 16 | III |  |
| 26. | Miehen hauta | Ruchow | Mecklenburg | Saksa | - | - | - |  |
Kirjallisuutta

Glob, P.V.: Højfolket. Bronzealderens mennesker bevaret i 3000 år. Köpenhamn 1970.
Konservoitu arkku ja sen sisältö Tanskan kansallismuseon näyttelyssä.
Mentalist

| Mentalist> The Mentalist |
| --- | --- |
Tyyli:  Rikosdraama
Kestoaika:  43 min
Luoja(t):  Bruno Heller
Pääosissa:  Simon Baker Robin Tunney Tim Kang Owain Yeoman Amanda Righetti
Alkuperämaa:  Yhdysvallat
Alkuperäiskieli:  englanti
Verkko:  CBS (Yhdysvallat) MTV3 (Suomi)
Esitetty:  23. syyskuuta 2008 – 18. helmikuuta 2015
Tuotantokausia:  7
Jaksoja:  151
Tuotanto
Tuottaja(t):  Charles Goldstein
Vastaava(t) tuottaja(t):  Bruno Heller David Nutter
Palkinnot
Voitetut:  People's Choice Awards (Paras uutuusdraama, 2009)
Aiheesta muualla
Virallinen sivusto
IMDb 
Mentalist (The Mentalist) on yhdysvaltalainen CBS-kanavan esittämä rikosdraamasarja, jonka ensimmäinen jakso esitettiin 23. syyskuuta 2008. Sarja saavutti suuren suosion ja toukokuussa 2009 ilmoitettiin sarjan jatkuvan toiselle tuotantokaudelle. Suomessa sarjan esitys alkoi MTV3-kanavalla 3. syyskuuta 2009. Sarjan avausjaksoa katsoi Suomessa keskimäärin 571 000 katsojaa.
Yhdysvalloissa alkoi seitsemäs ja viimeinen tuotantokausi 30. marraskuuta 2014. Suomessa viimeinen kausi esitettiin kesällä 2015.
Mystery Tribune -lehti listasi Mentalist-sarjan maailman kaikkien aikojen 25. parhaaksi rikossarjaksi.
Juoni

Sarjan päähenkilö on Patrick Jane (Simon Baker), joka työskentelee neuvonantajana Kalifornian osavaltion poliisissa CBI:ssa (California Bureau of Investigation). Hän on entinen huijari-meedio ja käyttää loistavaa päättelykykyään menestyksekkäästi auttaen CBI:ta murhien ja muiden vaativien rikosten selvittämisessä. Janen päätavoite on jäljittää sarjamurhaaja nimeltä "Red John", joka murhasi Patrickin vaimon ja tyttären viisi vuotta sitten.
Rooleissa > Päärooleissa

| 0 | 1 | 2 |
| --- | --- | --- |
|  Simon Baker  | … |  Patrick Jane   |
|  Robin Tunney  | … |  Teresa Lisbon    |
|  Tim Kang  | … |  Kimball Cho    |
|  Owain Yeoman  | … |  Wayne Rigsby    |
|  Amanda Righetti  | … |  Grace Van Pelt   |
|  Rockmond Dunbar  | … |  Dennis Abbott   |
|  Emily Swallow  | … |  Kim Fischer   |
|  Joe Adler  | … |  Jason Wylie   |
|  Josie Loren  | … |  Michelle Vega   |
Rooleissa > Sivurooleissa

| 0 | 1 | 2 |
| --- | --- | --- |
|  Gregory Itzin  | … |  Virgil Minelli   |
|  Aunjanue Ellis  | … |  Madeleine Hightower   |
|  Pruitt Taylor Vince  | … |  J.J LaRoche   |
|  Michael Rady  | … |  Luther Wainwright   |
|  Michael Gaston  | … |  Gale Bertram   |
|  Xander Berkeley  | … |  Thomas MacAllister   |
|  Catherine Dent  | … |  Susan Darcy   |
|  Rebecca Wisocky  | … |  Brenda Shettrick   |
|  Kevin Corrigan  | … |  Bob Kirkland   |
|  David Norona  | … |  Osvaldo Ardiles   |
|  Leslie Hope  | … |  Kristina Frye   |
|  Terry Kinney  | … |  Sam Bosco   |
|  Eric Winter  | … |  Craig O'Laughlin   |
|  Bradley Whitford  | … |  Timothy Carter   |
|  Jillian Bach  | … |  Sarah Harrigan   |
|  Samaire Armstrong  | … |  Summer Edgecombe   |
|  Emmanuelle Chriqui  | … |  Lorelei Martins   |
|  Malcolm McDowell  | … |  Bret Stiles   |